Вонеща вода

Вонѐща вода̀ е село в Северна България. То се намира в община Велико Търново, област Велико Търново. Името на селото произхожда от минералната вода в него, която е със силна миризма на сероводород. Вонеща вода е известен балнеологичен курорт.

География 
Село Вонеща вода се намира в планински район. Разположено в северното подножие на Централна Стара Планина, на около 28 km южно от Велико Търново и на 17 km източно от Трявна, покрай главния път от Велико Търново до Нова Загора през Прохода на Републиката (Хаинбоаз). Надморската височина на селото е над 351 m, а на курортното селище е 500 m. Климатът е умерено-континентален без резки температурни разлики.

История и административно деление 
Освен централната част на селото, Вонеща вода има и 4 махали (колиби). Най-голямата от тях е Гърците, на 2 km югоизточно от центъра, до която има изграден нормален път с настилка. След 1974 г. към Вонеща вода са присъединени и колибите Гърневци, вляво от пътя за Велико Търново: Долни Гърневци на 1,2 km и Горни Гърневци на 2,5 km на север от селото. Радневци е на 2,8 km северозападно, вдясно от пътя за Трявна.

Население

Численост 
Численост на населението според преброяванията през годините:

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

Религии 
Християнство

Забележителности и инфраструктура 
В центъра на селото има паметник на известния войвода от националноосвободителното движение Филип Тотю. Родната къща на Филип Тотю е музей.

Минерална вода и балнеология 
Вонеща вода е известна с минералния извор в началото на селото и възможностите за балнеолечение и отдих. Минералната вода е използван ресурс за развитието на балнеолечебен и климатичен туризъм. Тя извира с температура 13 °С, като в местните хотелски комплекси и басейни се подгрява до 40 °С. Използва се за лечение чрез пиене и балнеолечение.

Основни показания за лечение с минералната вода:
 дихателна система – инхалации при хронични неспецифични заболявания на горните и долни дихателни пътища;
 дегенеративни и възпалителни ставни заболявания – анкилозиращ спондилоартрит, спондилози, ревматоиден артрит, коксартрози, гонартрози, артрозоартрити, подагра и др.;
 заболявания на периферната нервна система – дископатии, радикулити, плексити, неврити, полиневрити, полирадикулоневрити и др.;
 кожни заболявания – хронични неспецифични дерматити;
 ортопедични заболявания – за раздвижване при посттравматични и постоперативни състояния: след фрактури, контузии, луксации, вродени луксации, дисторзии, разкъсване на връзки на ставите и др.
 заболявания на обмяната на веществата;
 заболявания на женската полова система – ендометрит, дисменорея, стерилитет и др.

В селото функционират санаториум СБРФРМ „Димина“ и няколко хотелски комплекса с минерална вода.

Тя има химически състав, максимално близък до този на водите в световноизвестни балнеокурорти в Швейцарските Алпи и Франция, но ги превъзхожда по лечебни свойства:

Личности 
Родени във Вонеща вода
  Филип Тотю (1830 – 1907), български хайдутин и революционер, роден в колиби Гърците, днес част от Вонеща вода

Източници

Външни препратки 
 Официален сайт на село Вонеща вода 
 Комплекс „Димина Балнео“ – СБРФРМ „Димина“

Села в област Велико Търново
Населени места в община Велико Търново
Балнеологични курорти в България